**Likumprojekta “Grozījums Pornogrāfijas ierobežošanas likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojektā “Grozījums Pornogrāfijas ierobežošanas likumā” (turpmāk – Likumprojekts) ietverts regulējums par personu administratīvo atbildību pornogrāfijas ierobežošanas jomā un institūciju kompetenci administratīvo sodu piemērošanā, ņemot vērā to, ka 2020.gada 1.janvārī stāsies spēkā Administratīvās atbildības likums un zaudēs spēku Latvijas Administratīvo pārkāpumu kodekss. Likumprojekts stāsies spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai nodrošinātu Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – informatīvais ziņojums) 2.punkta izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts paredz papildināt Pornogrāfijas ierobežošanas likumu ar jaunām normām, kas paredz administratīvo atbildību pornogrāfijas ierobežošanas jomā un kompetenci administratīvo sodu piemērošanā.Ņemot vērā Ņinformatīvajā ziņojumā paredzēto 483nozaru administratīvo pārkāpumu kodifikācijas sistēmu, Latvijas Administratīvo pārkāpumu kodeksa Sevišķās daļas pantus ietverot attiecīgajā nozares speciālajā likumā, Latvijas Administratīvo pārkāpumu kodeksa 173.2 pantu, kas paredz:*„Par pornogrāfiska priekšnesuma demonstrēšanas vai citu intīma rakstura izklaides ierobežošanas noteikumu pārkāpšanu vai par pornogrāfiska rakstura materiāla aprites noteikumu pārkāpšanu —**uzliek naudas sodu fiziskajām personām no simt četrdesmit līdz trīssimt piecdesmit euro, bet juridiskajām personām — no tūkstoš četrsimt līdz trīstūkstoš sešsimt euro, konfiscējot šos materiālus vai bez konfiskācijas.”*, nepieciešams izvērtēt saskaņā ar informatīvajā ziņojumā ietvertajiem kritērijiem un nepieciešamības gadījumā integrēt Pornogrāfijas ierobežošanas likumā.Šobrīd Latvijas Administratīvo pārkāpumu kodeksa 173.2 pantā paredzēto administratīvo pārkāpumu lietas saskaņā ar Latvijas Administratīvo pārkāpumu kodeksa 213.pantu izskata rajona (pilsētas) tiesu tiesneši un Nacionālā elektronisko plašsaziņas līdzekļu padome saskaņā ar Latvijas Administratīvo pārkāpumu kodeksa 215.9 panta pirmo daļu.

|  |  |  |  |  |  |  |
| --- | --- | --- | --- | --- | --- | --- |
| **Kodeksa 173.2 pants** | **Sastādīto protokolu kopējais skaits** | **t.sk. Valsts policija sastādīja protokolus (skaits)** | **t.sk. Nacionālā elektronisko plašsaziņas līdzekļu padome** | **Pieņemts lēmums par administratīvā soda piemērošanu** | **t.sk. administratīvais sods par Valsts policijas sastādītajiem protokoliem** | **t.sk. administratīvais sods par Nacionālā elektronisko plašsaziņas līdzekļu padomes protokoliem** |
| 2016 |  1 | 1  | 0  | 1 | 1 | 0 |
| 2017 |  3 |  3 | 0  | 1 | 1 | 0 |
| 2018  |  6 |  6 | 0  | 3 | 3 | 0 |

Izvērtējot Latvijas Administratīvo pārkāpumu kodeksa 173.2 pantā paredzēto administratīvo pārkāpumu nodarījuma bīstamību, sabiedrisko kaitīgumu, nodarījuma sekas, nodarījuma aktualitāti un nodarījuma attiecināmību uz publiski tiesiskajām attiecībām, ir nepieciešams saglabāt administratīvo pārkāpumu sistēmā Latvijas Administratīvo pārkāpumu kodeksa 173.2 pantā paredzētos administratīvos pārkāpumus, papildinot Pornogrāfijas ierobežošanas likumu ar jaunu 12.pantu, kas paredzēs administratīvo atbildību pornogrāfijas ierobežošanas jomā un 13.panktu, kas noteiks kompetenci administratīvo pārkāpumu procesā Valsts policijai un pašvaldības policijai. Nacionālā elektronisko plašsaziņas līdzekļu padomes kompetence administratīvo pārkāpumu procesā netiek saglabāta, jo pēdējo sešu gadu laikā tā nav izskatījusi un pieņēmuši lēmumu par administratīvā soda piemērošanu. Likumprojekta 12.pantā paredzētie administratīvie pārkāpumi ir uzskatāmi par bīstamiem, jo pornogrāfiska rakstura materiālu aprites noteikumu pārkāpumu gadījumā pastāv risks būtiskām nodarījuma sekām attiecībā uz sabiedrības tikumību, interesēm un drošību, un līdz ar to ir saglabājama administratīvā atbildība pornogrāfijas ierobežošanas jomā, lai sekmētu sabiedrību ievērot normatīvajos aktos noteiktos pornogrāfijas ierobežojumus.Pornogrāfisku priekšnesumu demonstrēšana, intīma rakstura izklaides vai pornogrāfiska rakstura materiālu izplatība ir sabiedrībā diezgan populāra, kuru būtu nepieciešams regulēt ar normatīvo aktu palīdzību. Likumprojektā paredzētais administratīvais sods ir attaisnojams, samērīgs un sargā būtiskas sabiedrības intereses uz tikumību un drošību.Attiecībā uz Pornogrāfijas ierobežošanas likumā paredzēto 12.pantu attieksies arī Ministru kabineta 2008.gada 2.septembra noteikumos Nr.704 „Intīma rakstura izklaides ierobežošanas noteikumi” ietverto ierobežojumu pārkāpumi.Krimināllikuma 166.pants paredz kriminālsodus par šādiem pornogrāfiska priekšnesuma demonstrēšanas, intīma rakstura izklaides ierobežošanas un pornogrāfiska rakstura materiāla aprites noteikumu pārkāpumiem:1) par pornogrāfiska priekšnesuma demonstrēšanas vai citu intīma rakstura izklaides ierobežošanas noteikumu pārkāpšanu vai par pornogrāfiska rakstura materiāla aprites noteikumu pārkāpšanu, ja ar to radīts būtisks kaitējums;2) par tāda pornogrāfiska priekšnesuma apmeklēšanu vai demonstrēšanu vai par tādu pornogrāfiska rakstura materiāla apriti, kurš satur bērnu pornogrāfiju, cilvēka seksuālas darbības ar dzīvnieku, nekrofiliju vai dzimumtieksmes apmierināšanu vardarbīgā veidā;3) par nepilngadīgā pamudināšanu, iesaistīšanu, piespiešanu piedalīties vai izmantošanu pornogrāfiskā priekšnesumā vai pornogrāfiska rakstura materiāla izgatavošanā;4) par sešpadsmit gadu vecumu nesasniegušas personas pamudināšanu, iesaistīšanu, piespiešanu piedalīties vai izmantošanu pornogrāfiskā priekšnesumā vai pornogrāfiska rakstura materiāla izgatavošanā.205Pornogrāfijas ierobežošanas likuma 4.pants paredz šādus pornogrāfijas vispārīgos ierobežojumus:1) aizliegta bērnu pornogrāfija, kā arī tāda pornogrāfiska priekšnesuma apmeklēšana un publiska demonstrēšana un tāda pornogrāfiska rakstura materiāla aprite, kurš ietver cilvēka seksuālas darbības ar dzīvnieku, nekrofiliju vai dzimumtieksmes apmierināšanu vardarbīgā veidā;2) aizliegts pornogrāfiskā priekšnesumā un pornogrāfiska rakstura materiāla apritē iesaistīt bērnu, tai skaitā nodrošināt bērna piekļuvi pornogrāfiskam priekšnesumam, pornogrāfiska rakstura materiālam un bērnu pornogrāfijai, kā arī pieļaut, ka bērnam ir pieejami minētie materiāli;3) aizliegta pret personas gribu iegūta pornogrāfiska rakstura materiāla aprite un tāda pornogrāfiska priekšnesuma demonstrēšana, kurā persona ir iesaistīta pret savu gribu.Savukārt saskaņā ar Pornogrāfijas ierobežošanas likuma 5.pantu pornogrāfiska rakstura filmu izgatavošana, kā peļņas nolūkā veikta saimnieciskā darbība, atļauta normatīvajos aktos noteiktajā kārtībā reģistrētam filmu producentam.Likumprojekta mērķis un būtība ir ieviest informatīvajā ziņojumā paredzēto 483nozaru administratīvo pārkāpumu kodifikācijas sistēmu, Latvijas Administratīvo pārkāpumu kodeksa 173.2 pantā paredzēto administratīvo pārkāpumu integrējot nozares speciālajā likumā - Pornogrāfijas ierobežošanas likumā un turpmāk kompetenci izskatīt likumprojektā paredzētā 12.panta minētās administratīvo pārkāpumu lietas nosakot Valsts policijai un pašvaldības policijai.Pornogrāfijas ierobežošanas likuma 3.pants nosaka, ka Pornogrāfijas ierobežošanas likums papildus citiem normatīvajiem aktiem nosaka prasības pornogrāfiska rakstura materiāla apritei un atsevišķu izklaides vietu darbībai un pasākumu organizēšanai.Likumprojektā paredzētais 12.pants attieksies arī uz citiem normatīvajiem aktiem, kuri paredz administratīvo atbildību par pornogrāfijas priekšnesuma demonstrēšanas vai citu intīma rakstura izklaides ierobežošanas noteikumu pārkāpumiem vai pornogrāfiska rakstura materiāla aprites noteikumu pārkāpumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts policija. |
| 4. | Cita informācija | Likumprojekts pirms izsludināšanas Valsts sekretāru sanāksmē izskatīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums ietekmēs tās fiziskās un juridiskās personas, kuras izdarīs likumprojektā paredzētā 12.panta minētos administratīvos pārkāpumus, un Valsts un pašvaldības policijas amatpersonas, kuras veiks administratīvo pārkāpumu procesu šajās lietās. |
| 2. | Tiesiskā regulējuma ietekme uz tautsaimniecību un administratīvo slogu | Tiek saglabātas līdzšinējās administratīvās procedūras. Tiesiskajām attiecībām, kas izriet no likumprojekta, ir piemērojams vispārējais administratīvo pārkāpumu process. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas un Ministru kabineta tīmekļvietnēs. |
| 2. | Sabiedrības līdzdalība projekta izstrādē | Projekts publicēts:1) Iekšlietu ministrijas tīmekļvietnē, adrese: <http://www.iem.gov.lv/lat/sadarbiba_ar_nvo/diskusiju_dokumenti/>2) Ministru kabineta tīmekļvietnē, adrese: <http://www.mk.gov.lv/content/ministru-kabineta-diskusiju-dokumenti>Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu līdz 2019.gada 26.aprīlim.  |
| 3. | Sabiedrības līdzdalības rezultāti | Viedokļi par projektu noteiktajā laika periodā netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un pašvaldības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs